Emil Larsen forlader OB, da han med øjeblikkelig virkning skifter til amerikanske Columbus Crew.

Emil Larsen forlader OB, da den fynske klub er blevet enig med amerikanske Columbus Crew om en overgang af spilleren, og Larsen skifter dermed til MLS med øjeblikkelig virkning.

- Der er ingen tvivl om, at Emil Larsen er en rigtig dygtig spiller, som har nogle helt særlige kvaliteter. Samtidig har det også været åbenlyst for alle, at han ikke har følt sig til rette i OB i den seneste periode. Derfor har det været oplagt for både Emil og os, at tage imod muligheden for at han kan starte på en frisk i en ny liga med et attraktivt sportsligt niveau.

- Vi ønsker Emil al mulig held og lykke og håber at se ham præstere på sit topniveau i den amerikanske liga, siger OB’s sportsdirektør Jesper Hansen til klubbens hjemmeside.

24-årige Emil Larsen kom til OB i 2012 og nåede 113 kampe og 16 mål for klubben.

OB's sæsonkortsalg er i fuld gang. Du sikrer dig dit kort her.